Jens Christian Lund (S), 2006-10-24:
For det, jeg egentlig bad ministeren forholde sig til, var, om ministeren ville gå ind for det, hvis det var det, der var bedst.
Men jeg vil så gå over til Sjælland, hvor der helt klart er et kæmpestort problem på motorvejen ind til København.
Har ministeren overvejet, om der, i stedet for at man udvider den eksisterende motorvej, er mulighed for at lave en parallelvej, som – analogt med det, vi så i USA – kunne bruges om morgenen i den ene retning og om eftermiddagen i den anden retning, så vi dermed virkelig fik et løft også i den sjællandske trafik?
Med hensyn til parallelveje er det sådan set noget, der har optaget mig meget.
Jeg så det jo sammen med hr. Jens Christian Lund i USA, og vi var begge to optaget af det.
Det er noget, de skal gøre i tæt samspil med politiet.
Det vil jeg gerne spørge Færdselsstyrelsen om – hvis det er dem, der har ansvaret for det.
Ellers skal jeg nok finde ud af, hvem det er, og så spørge.
Men jeg tror også, det er noget, man har spekuleret på, for det er jo en ret indlysende ting.
Derfor kunne der godt være en årsag til, at man ikke har gjort det.
Men jeg skal stille spørgsmålet.
Hermed sluttede spørgsmålet.
Spm. nr. US 10
Jeg håber, at ministeren lagde mærke til, at der i spørgsmålet ikke lå et synspunkt om, at der ikke skal udbygges motorveje der, hvor der også er meget trafik, men at der entydigt ligger i spørgsmålet, at hvis man ikke også udbygger infrastrukturen i de områder, hvor der er en dårlig erhvervsudvikling, vil det bide sig selv i halen.
Det vil igen kun blive metroerne, og dermed skaber vi et kæmpestort trafikproblem, som vi ikke kan løse ved at bygge veje.
Den måde, vi kan løse det på – og det står f.eks. også i den rapport, der lige er kommet om fremtidens motorveje – er ved at sørge for, at der også bliver muligheder for en udflytning af erhvervsvirksomheder til områder, hvor der er mulighed for at få en bedre erhvervsudvikling.
Det synes jeg bestemt er al ære og respekt værd.
Når hr. Jens Christian Lund bringer metroen ind i debatten, minder jeg om, at jeg personligt glæder mig meget over, at Socialdemokratiet også stemmer for den og er fuldstændig med i det forlig, der er om metroen.
Så det kan vi næppe være uenige om.
Det kan heller ikke have forbigået hr. Jens Christian Lunds opmærksomhed, at vi i øjeblikket bygger kraftigt på Vejle-Herning-ruten, som jo også kommer op i det område, som hr. Jens Christian Lund taler så varmt for, og at vi i øjeblikket også er ved at udvide fra Bording til Funder, som er en del af Silkeborgmotorvejen og også støder ind i det område, som hr. Jens Christian Lund er varm fortaler for.
Det er altså en mistolkning at sige, at der ikke investeres fornuftigt i hele landet.
Jeg vil godt spørge ministeren, om ministeren er enig i, at Folketinget bør sikre sig, at der ikke sker en skæv udvikling i landet.
Og det vil sige, at noget af det, der er helt afgørende for erhvervsudviklingen, bebyggelsesudviklingen osv., er, at der er en ordentlig infrastruktur.
Jeg kan minde om, at da man skulle lave en ny by ude ved Ørestaden, lavede man infrastrukturen først.
Er ministeren enig i, at synspunktet om, at den trafikale infrastruktur kun bør forbedres i de områder, hvor der i forvejen er meget stor trafik, vil være med til at skabe en større skævvridning i landet?
Det første spørgsmål var: Er ministeren enig i, der ikke skal ske en skæv udvikling i landet?
Og der kan jeg sige, at det er jeg fuldstændig enig i.
Det andet var et spørgsmål om, om man skal dække behov der, hvor de er størst.
Og der må man sige, at det er klart, at der skal skeles meget til, hvor behovene er størst.
Da jeg hørte i morgenradioavisen, at der var meget lange køer på alle vejene omkring København, syntes jeg, at jeg har handlet fornuftigt, når vi er ved at udvide Køge Bugt-motorvejen, er lige ved at sætte en VVM-analyse i gang på en del af Hørsholmmotorvejen og er ved at bygge Frederikssundmotorvejen.
Det synes jeg er fornuftigt, for det er der, der er størst behov.
Men hr. Jens Christian Lund ved jo også, at vi er i gang med store investeringer i det jyske, f.eks. strækningen Herning-Vejle, hvor hr. Jens Christian Lund selv var med til indvielsen af den første del forleden dag, Silkeborgmotorvejen kommer en skønne dag, og vi bygger jo stort set overalt i landet.
Jeg har været til fire motorvejsåbninger inden for de sidste 6 uger, så der sker rent faktisk meget.
Og det har ikke været i København, jeg har været til motorvejsåbninger.
Det har været på Fyn og i Jylland og så en enkelt ved Holbæk.